stanford-oval/wikipedia huggingface dataset:
Jani Leinonen
Teoksia

No Painting (2005)
Art Super Market Pikasso (2006)
Please Do Not Touch the Artwork (2006)
Serial Box Lamp (2006)
Undress Me (2006–, teossarja)
Celebrities (2007)
Hyllytetyt Elovena-mainokset (2007)
Jari Tervon muotokuva (2009)
Once It Was Faith Now It's Hunger (2011)
Hunger King (2014)
McDonald's (2011–2015, teossarja)
Kuvia teoksista

Nimetön muraali, 2017, osa, Hyvinkää.
Aiheesta muualla

Jani Leinonen, Artfacts.net
Jani Leinonen Kansallisgallerian kokoelmissa
Rinne, Jaana: Jani Leinonen City.fi. 4.4.2008.
Yle Elävä arkisto: Taiteilija Jani Leinonen Arto Nybergin vieraana 29.3.2009
John Carnochan

John Carnochan on yhdysvaltalainen elokuvaleikkaaja. Hän on leikannut Disneyn elokuvia, kuten Pieni merenneito (1989), Kaunotar ja hirviö (1991) ja Leijonakuningas (1994).
Filmografia

Pieni merenneito (1989)
Kaunotar ja hirviö (1991)
Leijonakuningas (1994) - Tom Finanin kanssa
Tie El Doradoon (2000) - Dan Molinan kanssa
Ice Age (2001)
Robots (2005)
The Simpsons Movie (2007)
Aiheesta muualla

John Carnochan Internet Movie Databasessa
Hautaa

Hautaa on Akaan pitäjässä Kylmäkoskella sijainnut kartano, jonka historia ulottuu 1500-luvulle saakka. Se oli Akaan pitäjän suurin kartano. Tämä kantatila oli säteriratsutila, joka 1647 lahjoitettiin Erik Pistolhielmille. Sittemmin sen omistivat muun muassa vapaaherrallinen Mellinin, Lilliebrunnin ja Favénin suvut. Kantatila jaettiin 1817, jolloin muodostui Vanha Hautaa ja Uusi Hautaa -nimiset tilat.
Kummankin tilan osti 1800-luvun puolivälissä Kustaa Antinpoika Näsärö, josta myöhemmin tuli Nygård. Hänen poikansa Johan Oskar Nylund peri Vanhan Hautaan testamentin perusteella ja Näsärön tytär Amanda peri Uuden Hautaan niin ikään testamentin perusteella. Amanda myi kartanon 1873 veljelleen Kustaa August Nylundille, jonka poika Artturi Hautaa peri myöhemmin tilan. Kunnallislautakunnan puheenjohtajan Artturi Hautaan kuoleman jälkeen Uusi Hautaa siirtyi 1925 leskelle ja tyttärille Mirjalle ja Marjatalle.
Vanhan Hautaan säteriratsutila sijaitsee lähellä Tarpianjoen suuta. Vuodesta 1926 sen omisti Eino Kantala. Tilan pinta-ala oli 1960-luvulla 415 hehtaaria, josta viljelysmaata oli 78 hehtaaria. Tilan puinen päärakennus on 1700-luvun lopulta. Tilan pinta-ala 1930-luvulla oli 650 hehtaaria, josta viljelysmaata oli noin 110 hehtaaria. Kartanossa oli 1930-luvulla oma sähkölaitos ja mylly.
Uuden Hautaan kartano on kuulunut muun muassa Pistolhielmin, Mellinin ja vuodesta 1929 Hautaan (entiselle Nylundin) suvulle. Tilan pinta-ala oli 1960-luvulla 179 hehtaaria, josta viljeltyä oli 77 hehtaaria. Kartanon puinen empiretyylinen päärakennus valmistui 1820-luvulla ja myös kellotornillinen aitta on saanut vaikutteita empiretyylistä. Tilan pinta-ala 1930-luvulla oli 320 hehtaaria, josta viljelysmaata oli noin 110 hehtaaria. Kartanossa oli 1930-luvulla oma sähkölaitos ja mylly.
John Murray

| John Murray |
| --- | --- |
 John Murray
Henkilötiedot
Syntynyt: 1778
Kuollut: 1843 (64–65 vuotta)
Kansalaisuus:  englantilainen
Ammatti:  kirjankustantaja
John Murray (1778–1843) oli englantilainen kirjankustantaja. Hän laajensi isältään perimänsä kustannusliikkeen niin suureksi, että se oli valtaamaisillaan itselleen kaiken englanninkielisen kaunokirjallisuuden, kuten Walter Scottin, lordi Byronin, Washington Irvingin, teosten julkaisun. Murrayn kustannuksella ilmestyivät julkaisut Quarterly review ja Edinburgh review sekä halpahintainen sarja Family library (1830–1841).
Murrayn poika John Murray (1808–1892) ja pojanpoikansa John Murray (s. 1851) jatkoivat liikettä, ja se julkaisi muun muassa vuodesta 1829 matkakirjakokoelmaa Handbooks for travellers.
Aiheesta muualla

Kuvia tai muita tiedostoja aiheesta John Murray Wikimedia Commonsissa
John Broome

| John Broome> Henkilötiedot |
| --- | --- |
Syntynyt: 4. toukokuuta 1913
Kuollut: 14. maaliskuuta 1999 (85 vuotta) Thaimaa
Kansalaisuus:  yhdysvaltalainen
Ammatti:  Sarjakuvakäsikirjoittaja
John Broome (4. toukokuuta 1913 – 14. maaliskuuta 1999) oli yhdysvaltalainen sarjakuvakäsikirjoittaja, joka muistetaan useiden DC Comicsin sarjakuvahahmojen luomisesta, kuten Hal Jordan, Abin Sur, Barry Allen, Wally West, Batgirl, Gorilla Grodd, Sinestro ja Kapteeni Pakkanen.
Haut-Sassandran alue

| Haut-Sassandran alue région du Haut-Sassandra |
| --- | --- |
 Sassandra-Marahouén piirikunta ja siihen kuuluva Haut-Sassandran alue (vihreällä) Norsunluurannikon kartalla.
Valtio:  Norsunluurannikko
Piirikunta:  Sassandra-Marahoué
Hallinto:  
 – hallinnollinen keskus:  Daloa
Pinta-ala:  17 761 km²
Väkiluku (2014):  1 431 000
Haut-Sassandran alue (ransk. région du Haut-Sassandra) on Sassandra-Marahouén piirikuntaan kuuluva hallintoalue Norsunluurannikon länsiosassa. Sen pinta-ala on 17 761 neliökilometriä. Alueen hallinnollinen keskus on Daloa. Asukkaita on 1 431 000 henkeä (vuonna 2014).
Haut-Sassandran alue rajoittuu pohjoisessa Worodougoun ja Bérén, idässä Marahouén, etelässä Gôhin ja Nawan ja lännessä Guémonin ja Tonkpin alueisiin.
Alue käsittää Dalouan, Issian Vavouan ja Zoukougbeun departementit. Kuntia ovat Bédiala, Daloa, Gboguhé, Issia, Saïoua, Vavoua ja Zoukougbeu.
Seudun pääelinkeino on maa- ja metsätalous, joka tuottaa kahvia, kaakaota, palmuöljyä, kautsua, viljaa, vihanneksia ja juureksia. Teollisuutta edustaa puutavaran jalostus.
Haut Ogooué

Haut Ogooué korostettuna Gabonin kartalla.
Haut Ogoouén osajako.
Haut Ogooué on aluehallinnollinen alue Gabonin itäosassa. Sen nimi voidaan vapaasti suomentaa Ylä-Ogooueksi, ja se tulee Ogooue-joesta. Haut Ogoouén pinta-ala on 36 547 neliökilometriä. Vuonna 1993 väkiluku oli 104 301. Se jakaantuu kahdeksaan  pienempään osa-alueeseen, joiden ranskankielinen nimitys on départements, nämä edelleen pienempiin alueisiin, joita kutsustaan nimellä préfet ja nämä vielä pienempiin sous-préfet -alueisiin.
Haut Ogoouén pääkaupunki on Franceville. Sen tärkeimpiin työllistäjiin kuuluu kaivostoiminta. Alueelta kaivettiin uraania lähes 40 vuoden ajan, mutta malmi ehtyi vuonna 1999.
John Cordts

| John Cordts> Henkilötiedot |
| --- | --- |
Kansalaisuus:   Kanada
Formula 1 -ura
Aktiivivuodet:  1969
Talli(t):  Brabham
Kilpailuja:  1
Ensimmäinen kilpailu:  Kanadan Grand Prix 1969
Viimeinen kilpailu:  Kanadan Grand Prix 1969
John Cordts (s. 23. heinäkuuta 1935 Hampuri, Saksa ) on kanadalainen entinen F1-kuljettaja. Hän osallistui yhteen F1-osakilpailuun kaudella 1969, Kanadan GP:hen. Hän keskeytti kilpailussa, eikä saavuttanut pisteitä.
Cordts syntyi Saksassa ja asui Ruotsissa ennen kuin muutti Kanadaan. Hänet valittiin Kanadan Moottoriurheilun Hall of Fameen vuonna 2003. Ennen F1-uraa Cordts oli menestynyt Kanadan ja Yhdysvaltojen urheiluautokilpailuissa ja Can-Am -sarjoissa.
Hanko Sun City

| Hanko Sun City> Seura |
| --- | --- |
Perustettu:  1986
Kotikenttä:  Rukki Areena
Kaupunki:  Hanko
Miesten sarjataso:  II-divisioona
Värit:                
Puheenjohtaja:  Robert Hotanen
Mitalit
Infobox OKNimi-testi OK: 
Sun City Hanko on vuonna 1986 perustettu hankolainen amerikkalaisen jalkapallon seura. Seura on SAJL:n jäsen. Seuran kotikenttä on Rukki Areena.
Peliasu

Kypärä: Punainen
Paita: Punainen keltaisilla numeroilla (koti) / keltainen punaisilla numeroilla (vieras)
Housut: punaiset
Sukat: Keltaiset
Historia

Joukkue perustettiin Hankoon kaudelle 1986 mutta pienen kaupungin pelaajapuutteesta johtuen joukkue päätettiin hyllyttää vuonna 1995.
Miesten joukkueen parhaat saavutukset ovat 90-luvun alusta, kun pelattiin I-divisioonassa amerikkalaisen valmentajan alaisuudessa. Parhaimmillaan seuralla oli aktiivinen junioritoiminta useamman ikäluokan tyttö- ja poikajoukkueen muodossa.
Kevät-talvella 2011, muutama paikallinen amerikkalaisesta jalkapallosta kiinnostunut henkilö päätti kokeilla onneaan ja käynnistää seuratoiminnan uudestaan. Sun City ja Lohja Lions perustivat vuonna 2018 yhdistelmäjoukkueen United Newland Crusaders. Tämän jälkeen Sun City ei ole pelannut millään sarjatasolla.
Historia > Sijoitukset

1986 II-divisioona, ?
1987 II-divisioona, ?
1988 II-divisioona, ?
1989 II-divisioona, 2.sija
1990 I-divisioona, ?
1991 II-divisioona, ?
1992 I-divisioona, suljettiin sarjasta kahden luovutetun ottelun jälkeen.
1993 ?
1994 ?
1995 II-divisioona, ?
2011 II-divisioona, Lohko 3, 4. sija (3-5)
2012 II-divisioona, Lohko 3, 5. sija (2-6)
2013 II-divisioona, 3. sija (5-2)
2014 II-divisioona, 2. sija (8-4)
2015 II-divisioona, 3. sija (4-5)
2016 II-divisioona, 4. sija (2-6)
2017 II-divisioona, 2. sija (7-3)
2018 Välivuosi, yhteistyö UNC kanssa (I-div)
Historia > Valmentajat

1987 Timo Immonen
1988 Hugh Mendez
1989 Hugh Mendez (Motts Thomas, Matti Lindholm)
1990 Hugh Mendez, Mitch Olsen
1991 Frank Doretti
1992 Eric Bowman
1995 Juha Pekkarinen
2011 Jan Österlund
2012 Jari Nippala
2013 Kari Ketonen
2014 Tony Andersson
2015 Tony Andersson
2016 Tony Andersson
2017 Ville Schoultz
Saavutukset

Joukkue sijoittui vuonna 1989 II-divisioonan hopeasijalle. 2013 II-divisioonan pronssisijalle. 2014 II-div hopeasijalle. 2015 II-divisioonan pronssisijalle. 2017 II-divisioonan hopeasijalle.
Aiheesta muualla

Seuran viralliset sivut (Arkistoitu – Internet Archive)
Seuran Facebook sivut
Suomen amerikkalaisen jalkapallon liitto (Arkistoitu – Internet Archive)
Jesper Peltonen

| Jesper Peltonen> Henkilötiedot |
| --- | --- |
Syntynyt: 8. kesäkuuta 1998 (ikä 26) Helsinki, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  178 cm
Paino:  81 kg
Seura
Seura:  EHC Kloten
Sarja:  National League
Pelinumero:  52
Pelaajaura
Pääsarjaura:  2022–
Jesper Peltonen (s. 8. kesäkuuta 1998 Helsinki) on suomalainen jääkiekkopuolustaja, joka pelaa Sveitsin National Leaguen EHC Klotenissa.
Ura

Jesper Peltonen aloitti jääkiekkoilun yhdessä hänen kaksoisveljensä Aleksin kanssa sveitsiläisen HC Luganon junioreissa, kun heidän isänsä Ville pelasi seuran miesten joukkueessa. Veljekset viettivät juniorivuosiaan myöhemmin myös mm. Yhdysvalloissa, kun Ville loi NHL-uraa Florida Panthersissa. Ville palasi Suomeen ja Helsingin IFK:hon kaudeksi 2010–2011, jolloin myös veljekset jatkoivat jääkiekkoilua seurassa.
Kaudeksi 2014–2015 Peltonen siirtyi yhdessä veljensä Aleksin kanssa vaihto-oppilaiksi Yhdysvaltoihin ja siirtyivät Northwood Schoolin joukkueeseen. Jesper oli kaudella 2016–2017 joukkueen tehokkain puolustaja tehoilla 15+20=35. Omaha Lancers varasi hänet 108. pelaajana USHL:n varaustilaisuudessa 2017. Seura oli jo vuotta aiemmin varannut myös Aleksin. Veljekset siirtyivät joukkueeseen kaudeksi 2017–2018. Jesper Peltonen jakoi Lancersin sisäisen tehotilaston voiton Noah Catesin ja Cole Gallantin kanssa lukemalla +21. Vuodet 2018–2022 hän kävi Wisconsinin yliopistoa. Junior-vuotenaan 2020–2021 Peltonen voitti Big Ten Conferencen runkosarjan mestaruuden.
Heinäkuussa 2022 Peltonen siirtyi syyskuun loppuun asti kestävällä tryout-sopimuksella Sveitsin National Leaguen EHC Kloteniin. Hän sai joukkueeseen kauden 2022–2023 kattavan sopimuksen jo ennen runkosarjan alkua ennen syyskuun puoliväliä. Peltosella on Sveitsissä vietettyjen juniorivuosiensa myötä Sveitsin pelaajalisenssi, jonka ansiosta hän ei vie paikkaa joukkueensa ulkomaalaiskiintiöstä. Hän teki miesten pääsarjadebyyttinsä runkosarjan avauskierroksella 18. syyskuuta 2022 Rapperswil-Jona Lakersia vastaan. Peltonen merkittiin Klotenin kakkospuolustajapariin Matteo Nodarin viereen. Hän sai ottelussa jääaikaa 15 minuuttia. Ensimmäisen pääsarjamaalinsa hän teki 28. marraskuuta 2022 Genève-Servette HC:tä vastaan.
Tammikuussa 2023 Peltosen uutisoitiin siirtyvän kaudeksi 2023–2024 kaksivuotisella sopimuksella kasvattajaseuransa HC Luganon NL-joukkueeseen.
Muuta

Peltosen kaksoisveli Aleksi pelaa hyökkääjänä St. Lawrencen yliopistojoukkueessa, jonka kapteenina hän toimii. Veljekset pelasivat samoissa joukkueissa kauteen 2017–2018 asti. Heidän pikkusiskonsa on Suomea Pyeongchangin olympiakisoissa 2018 edustanut taitoluistelija Emmi Peltonen. Sisarusten isä on jääkiekkoilija Ville Peltonen, joka pelasi omalla urallaan hyökkääjänä yhteensä 382 NHL-ottelua. Hän on pelannut myös neljät olympiakisat sekä 13 MM-kilpailut, joista kuusissa Ville on toiminut Suomen kapteenina. Hänen suurimpiin saavutuksiinsa maajoukkueessa kuuluu olympiahopea (Torino 2006), kolme olympiapronssia (Lillehammer 1994, Nagano 1998 ja Vancouver 2010) ja maailmanmestaruus (1995). Villellä on lisäksi MM-kisoista neljä hopea- ja kolme pronssimitalia. Hän onkin kautta aikojen Leijonien arvokisamitalien tilastossa selkeällä ykköspaikalla (13 mitalia). Myös miesten arvokisojen pistepörssissä (maalit ja syötöt) Ville on kärkisijalla. Ville on valittu IIHF Hall of Fameen vuonna 2016. Hän toimii nykyään HIFK:n SM-liigajoukkueen päävalmentajana. Villen isä ja veljesten isoisä Esa Peltonen pelasi jääkiekkoa hyökkääjänä neljät olympiakisat ja kymmenet MM-kilpailut. Hänet on valittu IIHF Hall of Fameen vuonna 2007.
HMS Quail (G45)

| HMS Quail |
| --- | --- |
 HMS Quail

Aluksen vaiheet
Rakentaja:  Hawthorn Leslie and Company, Hebburn
Kölinlasku:  30. syyskuuta 1940
Laskettu vesille:  1. kesäkuuta 1942
Palveluskäyttöön:  7. tammikuuta 1943
Poistui palveluskäytöstä:  uponnut hinauksessa 18. toukokuuta 1944
Tekniset tiedot
Uppouma:  1 720 t (standardi) 2 449 t (kuormattu)
Pituus:  109,2 m (kokonaispituus)
Leveys:  10,9 m
Syväys:  2,9 m
Koneteho:  40 000 hv (30 MW)
Nopeus:  36 solmua (67 km/h)
Miehistöä:  176
Aseistus
Aseistus:  4 x QF 4,7" Mk IX yksiputkisina CP Mk XVIII -asennuksina 4 x QF 2 naulan Mk VIII neliputkisena Mk VII asennuksena 6 x Oerlikon 20 mm yksiputkisina P Mk III -asennuksina 8 x 21" (533 mm) torpedoputkea 3 x syvyyspomminheitintä ja 3 x kiskoa, joissa yhteensä 45 syvyyspommia
HMS Quail (viirinumero G45) oli Britannian kuninkaallisen laivaston Q-luokan hävittäjä toisessa maailmansodassa.
Valmistus

Alus tilattiin 2. huhtikuuta 1940 kolmannessa hätälaivueessa (engl. 3rd Emergency Flotilla) Hawthorn Leslie and Companyltä Hebburnistä, missä köli laskettiin saman vuoden lopulla 6. marraskuuta. Alus laskettiin vesille 1. kesäkuuta 1942 ja valmistui 7. tammikuuta 1943, jolloin sen tarjoukseen perustunut hinta oli 436 576 puntaa ilman Amiraliteetin toimittamia ase-, viesti- ja tutkajärjestelmiä.
Palvelus

Alus osui 15. marraskuuta 1943 Adrianmerellä Saksan laivaston sukellusveneen U-453 laskemaan miinaan Barin edustalla. Seuraavana päivänä alus ajettiin matalikolle Barin eteläpuolella odottamaan pelastustöitä. Joulukuussa alus hinattiin Bariin korjausten aloittamiseksi ja vuoden 1944 alussa hinattiin edelleen Tarantoon, jossa korjauksia jatkettiin ennen Maltalle siirtoa. Alus kaatui 18. toukokuuta hinauksen Maltalle alkaessa ja se upposi Tarantonlahteen.
Aiheesta muualla

Kuvia tai muita tiedostoja aiheesta HMS Quail (G45) Wikimedia Commonsissa
Q-luokan hävittäjät
| --- | --- |
Royal Navy:  HMS Quilliam - HMS Quail - HMS Quentin - HMS Queenborough - HMS Quality - HMS Quadrant
Australian laivasto:  HMAS Quiberon - HMAS Quickmatch
Javi Venta

| 0 | 1 | 2 |
| --- | --- | --- |

Henkilötiedot
Koko nimi: Javier Rodríguez Venta
Syntymäaika: 13. joulukuuta 1975 (ikä 48)
Syntymäpaikka: Oviedo, Espanja
Pelipaikka: oikea laitapuolustaja
Seura
Seura: Villarreal
Pelinumero: –
Seurat
| Vuodet | Seura | O (M) |
| 1995–1997 1996–1997 1997–1999 1999–2010 1999–2000 2000–2001 2001–2002 2010–2012 2012– | Oviedo B → Marino (laina) Gimnástica Villarreal → Onda (laina) → Racing Ferrol (laina) → Tenerife (laina) Levante Villarreal |  20 (0) 65 (3) 182 (1)  39 (0) 29 (1) 59 (1) 0 (0) |
 Seurajoukkueuran tilastot kattavat vain kansalliset sarjat, päivitetty 19. toukokuuta 2011.
Javier ”Javi” Rodríguez Venta (s. 13. joulukuuta 1975 Oviedo, Espanja) on espanjalainen jalkapalloilija, joka edustaa Segunda Divisiónissa pelaavaa Villarrealia. Pelipaikaltaan hän on oikea laitapuolustaja.
Venta tunnetaan urastaan Villarrealissa, jossa hän pelasi 182 sarjaottelussa vuosina 2002–2010. Villarrealissa hän pelasi myös Mestarien liigan, Eurooppa-liigan, UEFA-cupin ja Intertoto-cupin otteluita. Ensiesiintymisensä korkeimmalla sarjatasolla hän teki Tenerifessä kaudella 2001–2002.
Harmonia (Rio Grande do Sul)

| Harmonia |
| --- | --- |

 lippu:  vaakuna
 Harmonian sijainti
Valtio:  Brasilia
Osavaltio:  Rio Grande do Sul
Pinta-ala:  
 – Kokonaispinta-ala:  48,562 km²
Väkiluku (2020):  4 917
 – Väestötiheys:  95,04 as./km²
 
 www.harmonia.rs.gov.br  
Infobox OKVirheellinen NIMI-arvo: 
Harmonia on Brasilian Rio Grande do Sulin osavaltiossa sijaitseva noin 5 000 asukkaan kaupunki. Itsenäisenä kuntana se sai alkunsa vuonna 1988. Sen historia juontaa juurensa saksalaiseen siirtolaisuuteen Vale do Caín alueelle 1800-luvulla. Harmoniassa on järjestetty Früchtefest-hedelmäfestivaaleja vuodesta 1994 alkaen.
Aiheesta muualla

Kuvia tai muita tiedostoja aiheesta Harmonia (Rio Grande do Sul) Wikimedia Commonsissa
Hehkuva nuoruus

| Hehkuva nuoruus> My Lady of Whims |
| --- | --- |

Ohjaaja:  Dallas M. Fitzgerald
Käsikirjoittaja:  Doris Schroeder
Perustuu:  Edgar Franklinin tarinaan Protecting Prue
Tuottaja:  Dallas M. Fitzgerald
Pääosat:  Clara Bow Donald Keith Carmelita Geraghty Lee Moran
Valmistustiedot
Valmistusmaa:   Yhdysvallat
Tuotantoyhtiö:  Dallas M. Fitzgerald Productions
Ensi-ilta:  Joulukuussa 1925 (USA)
Kesto:  Alun perin 7 kelaa (noin 70 minuuttia)
Alkuperäiskieli:  mykkä (välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
Hehkuva nuoruus (engl. My Lady of Whims) on Dallas M. Fitzgeraldin ohjaama ja tuottama yhdysvaltalainen mykkäelokuva vuodelta 1925. Elokuva on genreltään melodraama, ja sen pääosissa ovat Clara Bow, Donald Keith, Carmelita Geraghty ja Lee Moran.
Hehkuva nuoruus perustuu Edgar Franklinin tarinaan Protecting Prue, jonka pohjalta Doris Schroeder laati käsikirjoituksen. Elokuva sai ensi-iltansa kotimaassaan Yhdysvalloissa joulukuussa 1925. Suomessa elokuva tuli ensi-iltaan 29. lokakuuta vuonna 1928. Dallas M. Fitzgerald Productions toimi elokuvan tuotantoyhtiönä ja Arrow Film Corporation levittäjänä.
Hehkuva nuoruus julkaistiin alun perin 7-kelaisena (noin 70-minuuttinen), mutta lyhennetty viiden kelan Kodascope-elokuvaversio on säilynyt tähän päivään mennessä. Elokuvaa säilytetään UCLA Film and Television Archive -arkistossa. Hehkuva nuoruus on julkaistu myös VHS:lle ja DVD:lle.
Näyttelijät

| 0 | 1 | 2 |
| --- | --- | --- |
|  Clara Bow  | … |  Prudence Severn   |
|  Donald Keith  | … |  Bartley Greer   |
|  Carmelita Geraghty  | … |  Wayne Leigh   |
|  Lee Moran  | … |  Dick Flynn   |
|  Francis McDonald  | … |  Rolf   |
|  Betty Baker  | … |  Mary Severn   |
|  John Cossar  | … |  Severn   |
|  Lux MacBride  | … |  Kapteeni   |
|  Robert Rose  | … |  Sneath   |
Aiheesta muualla

Hehkuva nuoruus Internet Movie Databasessa (englanniksi)
Hehkuva nuoruus Elonet.
Hehkuva nuoruus AllMoviessa. (englanniksi)
Hehkuva nuoruus Silent Eran sivustoilla (englanniksi)
John Corbett

John Corbett San Diegon Comic-Conissa 2015.
John Corbett (s. 9. toukokuuta 1961 Wheeling, Länsi-Virginia) on yhdysvaltalainen näyttelijä. Hänet tunnetaan muun muassa rooleistaan elokuvassa Kreikkalainen naimakauppa (2002), HBO:n televisiosarjassa Sinkkuelämää (1998–2004) sekä CBS:n sarjassa Villi Pohjola (1990–1995). Hän on ollut ehdolla Emmy-palkinnon (1992) ja kahden Golden Globen (1993, 2002) saajaksi.
Corbett on myös countrylaulaja, joka julkaisi ensimmäisen albuminsa John Corbett vuonna 2006.
Aiheesta muualla

Kuvia tai muita tiedostoja aiheesta John Corbett Wikimedia Commonsissa
John Corbett Internet Movie Databasessa. (englanniksi)
John Carmack

| John D>  Carmack |
| --- | --- |
 Carmack vuonna 2006.
Henkilötiedot
Koko nimi:  John D. Carmack II
Syntynyt: 21. elokuuta 1970 (ikä 54)  Roeland Park, Kansas, Yhdysvallat
Ammatti:  pelisuunnittelija, ohjelmoija
Puoliso:  Katherine Anna Kang
Pelisuunnittelija
Tunnetuimmat työt:  Doom, Quake ja Wolfenstein 3D
Pelitalot:  id Software
 Nimikirjoitus
John D. Carmack II (s. 21. elokuuta 1970 Roeland Park, Kansas) on yhdysvaltalainen videopelien suunnittelija, ohjelmoija, sekä Oculus VR:n entinen teknologiajohtaja. Hän perusti vuonna 1991 John Romeron, Tom Hallin ja Adrian Carmackin (ei sukua) kanssa alan keskeisiin yrityksiin kuuluvan id Softwaren. Carmack tunnetaan erityisesti ensimmäisen persoonan ammuntapelien pelimoottorien kehittäjänä ja erittäin ansioituneena grafiikkaohjelmoijana.
Elämä

Joitain tunnettuja pelejä joiden kehitystyöhön John Carmack on merkittävästi osallistunut, ovat Commander Keen, Wolfenstein 3D, Doom-pelisarja, Quake-pelisarja ja Rage. Sen lisäksi hän oli id Softwaren id Tech -pelimoottorien tekninen päävastuuhenkilö ja ohjelmoija moottorin viidenteen sukupolveen asti. Uusi id Tech -versio tuotetaan yleensä tarjoamaan pohja id Softwaren uusimmalle kehitteillä olevalle pelille. Moottoria on myös tapana lisensoida muille videopeliyhtiöille.
Carmack tunnetaan avoimen lähdekoodin puolustajana eikä hän lämpene ohjelmistopatenteille. Vuonna 1995 John Carmack julkaisi Wolfenstein 3D:n lähdekoodin kaikkien saataville, ja siitä lähtien id Softwarelle tuotetut pelit ovat perinteikkäästi nähneet GNU GPL-lisensoidun lähdekoodijulkaisun aina muutaman vuoden kuluttua pelin kaupallisesta julkaisemisesta. Näitä tekoja on pidetty jaloina ja myös poikkeuksellisina siksi, että kaupallisten pelien lähdekoodi paljastetaan suurelle yleisölle erittäin harvoin.
7. elokuuta 2013 John Carmack liittyi Oculus VR:n palvelukseen teknologiajohtajana. Yhtiön päätuote on Oculus Rift -virtuaalilasit. Päätöksestä huolimatta Johnin tavoitteena oli pitää roolinsa id Softwarella entisellään. 22. marraskuuta 2013 Carmack kuitenkin ilmoitti ettei kahden yhtiön välillä tasapainoilu ole mahdollista ja että hän jättää id Softwaren. Hän jatkoi tehtävässään myös Facebookin (nykyään Meta) ostettua Oculuksen vuonna 2014.
18. joulukuuta 2022 Carmack kertoi Facebook-sivullaan jättävänsä työnsä Metalla. Hän suhtautui julkaisussaan kriittisesti Metan virtuaalitodellisuusprojekteihin ja näki ne voimavarojen haaskaamisena. Jatkossa Carmack aikoo keskittyä kasvuyrityksensä Keen Technologiesin johtamiseen.
Armadillo Aerospace

Noin vuoden 2000 paikkeilla Carmack herätti uudestaan henkiin lapsuutensa kiinnostuksen raketteihin. Tuloksena syntyi avaruustutkimusyhtiö Armadillo Aerospace, jonka kunnianhimoisena lähtötavoitteena oli kehittää avaruusturismiin soveltuva miehitetty avaruusalus. Yhtiö teki useita rakettikokeiluja ja muun muassa osallistui Lunar Lander Challenge -kilpailuun Wirefly X-Prize Cup 2007 -tapahtumassa. Vuonna 2013 Carmack asetti Armadillo Aerospacen horrostilaan, joka tarkoitti että yhtiö jäi etsimään mielenkiintoisia yhteistyökumppaneita, mutta keskeytti resurssien käyttämisen tutkimus- ja kehitystyöhön. Muiden muassa joukko entisiä Armadillon työntekijöitä perustivat toukokuussa 2014 Exos Aerospacen jatkamaan työtä. Vuonna 2015 Armadillo Aerospacen omaisuus päätettiin myydä Exos Aerospacelle, jonka jälkeen Armadillo Aerospacen tarinan voidaan katsoa päättyneen.
Yksityiselämä

Carmack on naimisissa Katherine Anna Kangin kanssa, ja heillä on kaksi lasta.
Jad Hashmona

Jad Hashmona
Jad Hashmona (hepr. ‏יד השמונה‎) on Jerusalemin ja Tel Avivin välissä sijaitseva suomalaisten perustama moshavi Israelissa.
Historia

Moshavin perusti vuonna 1971 ryhmä Raamattuun uskovia suomalaisia kahdeksan natsi-Saksalle marraskuussa vuonna 1942 luovutetun juutalaisen muistolle. Nimi "Jad Hashmona" tarkoittaakin suomeksi "kahdeksan muistoa". Perustajajäseniä olivat Seppo ja Aili Raulo, Anja Suomela, Hilkka Manninen, Ulla Peltonen (ent. Alimattila), Mirja Vento ja Hanna Riippa (ent. Lehtineva).
Toiminta

Jad Hashmonassa on israelilaisten messiaanisten juutalaisten yhteisö ja keskus, jossa on noin 260 asukasta. Alueella sijaitsee hotelli Yad Hashmona Country Hotel ja ravintola ja Raamatunkääntäjien koti. Vuonna 1998 valmistui vapaaehtoistöin rakennettu kuusihuoneistoinen vanhusten asuntola.[lähde? ]